Dezbaterile pe legea bugetului s-au transformat în atacuri la persoană. Cîțu: "PSD-iștii țipă că nu mai pot fura".
Legea bugetului de stat a fost dezbătută în plenul reunit al Parlamentului. Dezbaterile s-au transformat în atacuri la persoană. Florin Cîțu: "PSD-iștii țipă că nu mai pot fura". M. Ciolacu către premier: "Nu ți-e rușine?". Deputatul PSD, Radu Popa, a împărțit păpuși premierului și președinților Parlamentului.
Dacă legea bugetului în sine nu a stârnit interesul mai-marilor, declarațiile adversarilor sigur le-au încins imaginaţia. S-a lăsat cu acuzaţii, amenințări cu dosare şi țipete.Florin Cîțu, prim-ministru: "Ar fi bine să explicați astăzi (n.r. domnule Ciolacu) cum l-ați ajutat pe Omar Hayssam să beneficieze de privatizările din județul Buzău“.Marcel Ciolacu, deputat PSD: "Chiar nu ți-e rușine să vii să ne spui că noi furăm?“Florin Cîțu, prim-ministru: "La pescuit știm ce ați discutat. Ne-a spus Dragnea. Nu știm ce ați discutat la vânătoare cu teroristul Hayssam.“Marcel Ciolacu, deputat PSD: "Nu era PSD-ul formațiunea politică, care ne-a ținut pe toți în casă, în timp ce voi furați.“Florin Cîțu, prim-ministru: "Este un țipăt al disperării. De asta țipă PSD-iștii.“Ședința nu a fost lipsită și de o scenografie executată de parlamentarii sociali-democrați. Un necunoscut deputat de Dâmbovița le-a oferit premierului și șefilor parlamentului niște păpuși. Atmosfera de grădiniță a fost întreruptă de premier. El le-a promis parlamentarilor că le mărește … alocațiile.Florin Cîțu, prim-ministru: "Nu ați depășit vârsta copiilor. Vreți alocații. Eu credeam că sunt pentru copii, nu pentru parlamentari. Știu, veți primi alocația. Dar, trebuie să vă înscrieți la școală. Vedeți cum sunteți.“.